सेसमी वर्कशॉप प्रस्तुत करते हैं
ओलीवर रामोस
तो ओलीवर रामोस की पिछले हफ़्ते मौत हुई
और भूत बनते ही पहली चीज़ उसने यह की
कि हम तीनों को काल्पनिक पात्रों से मिलवा दिया?
लग तो ऐसा ही रहा है।
बाकियों से हम क्या कहेंगे?
सच्चाई। -सच्चाई का कौन सा हिस्सा?
कि वे एक किताब से आए हैं? कि जादूगर कोई है ही नहीं?
कि एक भूत ने उन्हें असली दुनिया में भेजा है
जहाँ हमारे सिवाय उन्हें कोई नहीं देख सकता?
जब तुम इस तरह कह रही हो
तो शायद हमें उन्हें यह सोचते रहने देना चाहिए कि हम मिलने जा रहे...
जादूगर। जादूगर!
देखिए ऐलक्वैंट पैज़ैंट को,
या जैसा मैं इसे कहता हूँ, ईपी को।
यह प्राचीन मिस्र की कहानी सबसे पुरानी कहानियों में से एक...
क्या यह जादूगर है?
जादूगरों जैसा लगता तो नहीं है।
पता नहीं।
...और यह यहीं हमारी अपनी यूनिवर्सिटी की लाइब्रेरी में है।
शेर, स्केअरक्रो, क्या मैं तुमसे बाहर हॉल में बात कर सकती हूँ?
...गूढ़ नैतिकता की कहानी है।
ईपी कहानी सुनाने की अहमियत समझाती है...
मैं इस आदमी को जानती हूँ।
मैं भी जानता हूँ।
मैं भी।
पर अंतिम रूप में, ऐलक्वैंट पैज़ैंट का सार एक ही शब्द में कहा जा सकता है...
न्याय।
घोस्टराइटर
अन्याय का सामना करते हुए भी हमारे किसान ने सच बोला,
हिम्मत से और स्पष्ट शब्दों में।
मुझे यक़ीन नहीं हो रहा।
किताबों की दुकान में हम एक-दूसरे के पास बैठा करते थे।
वह ज़्यादा बर्फ़ वाली कोल्ड कॉफ़ी पीता था और घंटों तक प्लग पर कब्ज़ा करके रखता था।
उसे पता होता था कि मैं जादू करने का अभ्यास कर रही हूँ
और वह इतना अच्छा था कि एक दिन उसने...
एक पत्ता उठाओ। -अच्छा, ज़रूर।
हुकम की अट्ठी?
हाँ! वाह। बहुत होशियार हो।
मुझे याद है मैं एक योगर्ट पार्फ़े खा रहा था जब ओलिवर का योगर्ट गिर गया।
मुझे वे पसंद हैं। -ओलीवर को भी थे।
यह लो, मेरा ले लो।
तुम मुझे अपना योगर्ट दे रहे हो?
कोई बात नहीं, सच में।
मैं ऊपर ही रहता हूँ, एक और ले आऊँगा।
अरे, वाह। ठीक है, धन्यवाद।
तुम्हारा दिल बहुत बड़ा है।
मैं ओलीवर को एक डिनर पार्टी में मिली थी जो मेरी माँ ने पुरातत्व विभाग के लिए रखी थी।
वह बहुत उबाऊ थी तो मैं गेम खेलने के लिए दूसरे कमरे में चली गई।
तुम्हें भी ये डिनर नापसंद हैं?
शायद थोड़े से।
अरे यार, मैं यह गेम बहुत खेलता था।
बड़ी साहसी चाल चली।
निया। यह रहीं तुम।
मैं तुम्हें कुछ लोगों से मिलवाना चाहती थी। -ज़रूर।
लो, तुम खेल लो।
धन्यवाद।
वह एक अच्छा आदमी था पर दरअसल बहुत बुरा खिलाड़ी था।
उसने मेरी सारी लाइफ़ ख़त्म कर दीं।
यह कितना अजीब है।
हम ओलीवर को जानते थे, पर सरसरी तौर पर।
उसने हमें क्यों चुना?
यह कुछ बात बन नहीं रही।
ख़ैर, एक तरह से बनती है।
ओलीवर ने मुझे कहा था मेरे पास दिल है।
उसने चार्ली से कहा कि वह होशियार है, मतलब उसके पास दिमाग़ है।
और उसने निया को साहसी कहा जिसका मतलब यही है कि उसके पास हिम्मत है।
"द विज़र्ड ऑफ़ ओज़" की तरह।
मैं तुम्हें बता रही हूँ, मुझे उन पर भरोसा नहीं है।
क्यों नहीं? वे तो एकदम मस्त हैं।
चार्ली ने मेरे लिए पैनकेक बनाए थे।
मैं तुम्हें बताती हूँ क्यों।
पहली चीज़, यह पीले फ़र्श वाली इमारत
उस सड़क जैसी बिल्कुल नहीं है जिस पर हम थे।
अच्छा तर्क है।
शायद ऐमरेल्ड सिटी ने सड़क का यह हिस्सा अभी तक सुधारा नहीं है।
तुम बहुत भोले हो, शेर।
डोरोथी कहाँ है?
और रहने दो, वीडियो वाला आदमी जादूगर तो बिल्कुल नहीं है।
मुझे तो लगता है तुम बेकार ही शक़ कर रही हो, टीन की लड़की।
ठीक है। पर बेहतर होगा जल्दी ही कुछ असली जादुई चीज़ें दिखाई दें।
इतना जादुई तुम्हारे लिए बहुत है?
शुरुआत है।
यह तो यूनिवर्सिटी का नक़्शा है।
यह लाइब्रेरी की तरफ़ इशारा कर रहा है।
अब सुरक्षा दफ़्तर दिखा रहा है।
स्पोर्ट्स सेंटर।
मुझे लगता है हमें इन जगहों पर जाना होगा।
हम तीन को जादूगर से बात करनी है और यहाँ तीन जगहें हैं। चलो चलें।
तुम्हें लगता है इनमें से किसी जगह पर मुझे हिम्मत मिल जाएगी?
क्योंकि मुझे सच में उसकी ज़रूरत है।
इन रहस्यमयी चीज़ों से मुझे अचानक बहुत घबराहट हो रही है।
हमें यह सारी बातें बंद करनी चाहिए। हमारे पास समय नहीं है।
अपने पंखों वाले बंदरों के साथ चुड़ैल कहीं आसपास ही है।
कहाँ है मेरा दिमाग़?
ओलीवर तो यहाँ बहुत आता था।
मतलब, वह तो जैसे पुरालेख कक्ष में रहता था।
बहुत दुःख की बात है।
तुम मुझसे उसके बारे में क्यों पूछ रही हो?
मैं अपने स्कूल के पेपर के लिए उस पर एक लेख लिख रही हूँ।
आपको याद है आप आख़िरी बार उससे कब मिले थे?
उसकी मौत से कुछ दिन पहले, शायद।
उसने मुझे एक किताब संभाल कर रखने को कहा था।
किताब?
क्या आपके पास वह होगी?
हाँ। दरअसल, वह अभी भी यहीं है।
मैं एक तस्वीर खींच लेती हूँ।
"संसार के सबसे शातिर अपराधी।"
शायद किसी दिन मैं भी इसे पढ़ लूँ।
चार्ली।
चार्ली!
मैंने कहा था ना, किसी चीज़ को हाथ मत लगाना। -तुम किससे बात कर रही हो?
एक काल्पनिक दोस्त।
आओ। चलो चलें।
हाँ, मैं ओलीवर को जानता था।
वह देर रात तक काम करता था और उसका स्वाइप कार्ड हमेशा खोता रहता था। क्यों?
मैं अपने स्कूल के पेपर के लिए उसके बारे में एक इन्टरव्यू कर रहा हूँ।
और सुरक्षा गार्ड होने के नाते, मुझे लगा शायद तुम उसे जानते होगे।
मुझे वह पसंद था। पर सुरक्षा के बारे में वह बहुत आशंकित रहता था।
वह यहाँ काफ़ी आया करता था।
मैं बुरा नहीं मानता था, वह हमेशा काउबॉय के लिए कुछ लाता था।
जल्दी करो। यहाँ कहीं दिल नहीं है। वह उड़ने वाले बंदर कहीं भी हो सकते हैं।
वह आशंकित रहता था से आपका क्या मतलब है?
वह हमेशा कैंपस में लगे सुरक्षा कैमरों के बारे में सवाल पूछता रहता था।
पर मैंने उसे सुरक्षा की पुरानी फ़ुटेज दिखाने से इन्कार कर दिया था।
यह समय की बरबादी है।
चलो।
तुम ठीक हो?
हाँ। ठीक हूँ। धन्यवाद।
मुझे ओलीवर बहुत पसंद था। मुझसे वह काफ़ी मिलता था।
फ़िटनेस सेंटर
उसे अपने परिवार के साथ मिस्र में किसी ऊँची जगह चढ़ाई करने जाना था
जिसके लिए मैं उसे प्रशिक्षण दे रही थी।
यहीं पर, दरअसल।
वह बहुत अच्छा कर भी रहा था,
जब उसने अचानक से आना बंद कर दिया।
सच में?
मुझे काफ़ी हैरानी हुई थी। उसे अपनी सेहत सुधारने का जुनून था।
वह हफ़्ते में पाँच दिन आता था।
हाँ, अगर मुझे उसकी दिल की बीमारी के बारे में पता होता
तो मैं उसे इतनी मेहनत नहीं करने देती।
क्या आपको पता है उसने आना क्यों बंद कर दिया?
उसने कहा वह बहुत व्यस्त हो गया था और उसके पास समय नहीं था।
फिर उसने मुझे कहा कि वह जिस चीज़ पर काम कर रहा है, जब वह ख़त्म हो जाएगा,
तो वह इतना बड़ा होगा कि यूनिवर्सिटी को एक इमारत का नाम उसके नाम पर रखना पड़ेगा।
माफ़ करना। -धन्यवाद।
चलो चलें।
अगर हमने 8:30 बजे तक रहस्य सुलझा लिया
तो मैं यहाँ आकर योग क्लास लगाना चाहूँगा।
मेरी ख़ासियत सिंहासन है।
कोई मिस्र-पुरातत्व-विद शातिर अपराधियों पर लिखी किताब क्यों पढ़ेगा?
या कैंपस की सुरक्षा में इतनी दिलचस्पी क्यों लेगा?
ऐसा लग रहा है जैसे वह किसी अपराध को सुलझा रहा था।
तुम्हें यह देखना चाहिए!
जादूगर...
जादूगर कितना बढ़िया बोलता है।
मुझे बिल्कुल समझ नहीं आया वह क्या कह रहा है, पर मुझे अच्छा लगा।
ख़ैर, वह जो भी है, ज़रूर कोई बड़ी चीज़ होगी।
उसने प्रशिक्षक से कहा कि यूनिवर्सिटी उससे इतनी प्रभावित होगी कि उन्हें
एक इमारत का नाम उसके नाम पर रखना पड़ेगा।
हाँ! अतिरिक्त अंक।
मुझे अतिरिक्त अंक मिले।
इस सब का "द विज़र्ड ऑफ़ ओज़" या इन पात्रों से क्या लेना-देना है?
समझ नहीं आ रहा।
और उस वीडियो का क्या?
वह "ऐलक्वैंट पैज़ैंट" के बारे में कुछ था।
मेरी माँ ने उस दिन मुझे उसके बारे में बताया था।
वह कोई प्राचीन दस्तावेज़ है जिसे वह मिस्र के संग्रहालय में वापस भेज रही हैं।
उसका ज़रूर इस सबसे कोई संबंध है।
अरे, समीर। टीन की लड़की कहाँ है?
वह अभी तो यहीं थी।
यह तुम क्या कर रही हो?
मुझे यह रसोई में मिला।
हाँ, यह बरतनों के लिए है।
देखो तुमने कितनी गंदगी कर दी है।
क्या? तुम भी तो नहाए थे।
क्या मैं साफ़ नहीं हो सकती?
समीर?
कृपया, वहाँ से हटो।
मैं सोच रहा था चूँकि तुम्हारे कारण इदरिस के डरावने सपने बंद हो गए हैं,
कल तुम दोनों कुछ ख़ास कर सकते हो।
ज़रूर। मैं उसे पार्क में ले जा सकता हूँ। हम गेंद से खेल सकते हैं।
बढ़िया। तुम एक अच्छे बड़े भाई हो।
कहानी ख़त्म, है ना?
नहीं।
ख़न-अनप चुप नहीं रहता।
वह ज़मींदार की हरकतों को अनुचित करार देता है
और अगले दस दिनों के लिए...
यह हमें क्या बताने की कोशिश कर रहा है?
इस वीडियो में किसी चीज़ का ज़रूर कोई छुपा मतलब होगा।
कहीं कोई बुरी चीज़ तो नहीं होगी, जैसे कि, "शेर की मदद मत करना?"
क्योंकि मैं वह सब पहले भी झेल चुका हूँ।
बचपन में, मेरी माँद में एक शावक मेरे साथ बहुत घटिया बरताव करता था।
शांत रहो, यह तुम्हारे बारे में नहीं है।
अरे, तुम्हें देखने आई थी। आज तुमने ठीक तरह खाना नहीं खाया।
हाँ, मेरे पेट में थोड़ी गड़बड़ है।
पर चिंता मत कीजिए। मैं ठीक हो जाऊँगी।
पक्का? -हाँ, आज बस मेरा होमवर्क बहुत ज़्यादा है।
ठीक है। आज जल्दी सो जाना।
वह सही कह रही हैं। खाने के समय तुम्हारा बरताव थोड़ा अजीब था।
वह शायद इसलिए क्योंकि एक अदृश्य शेर मेरे पास बैठा था।
मुझे ऐसा नहीं लगता।
क्या वह इसलिए था क्योंकि उस औरत ने तुम पर चोरी का इल्ज़ाम लगाया था?
अच्छा, तुम्हारा समय ख़त्म।
अब मेरी बारी।
अन्याय का सामना करते हुए भी हमारे किसान ने सच बोला,
हिम्मत से और स्पष्ट शब्दों में।
तुम यह कितनी बार देखोगे?
यह जादूगर है। यह बहुत होशियार व्यक्ति है
और अगर मैं इसकी बातें बार-बार सुनूँगा तो शायद मेरे पास भी दिमाग़ आ जाएगा।
साथ ही, जैसे यह "स्पष्ट शब्दों में" कहता है, मुझे अच्छा लगा।
बहुत बढ़िया।
"स्पष्ट शब्दों में।"
सच में, चार्ली? जानती हूँ तुम्हें जलन है मुझे बड़ा कमरा मिला पर अब तुम बड़ी हो जाओ!
क्या कह रही हो तुम?
मेरे कपड़े। ये मुझे बाहर मिले। तुमने इन्हें खिड़की से बाहर फेंक दिया।
क्या? मैंने नहीं फेंके।
तुमने नहीं फेंके तो और किसने फेंके?
अब अपना जादू का सामान रखने के लिए तुम्हारे पास ज़्यादा जगह है। तुम्हारा स्वागत है।
हैलो?
तुम सही कह रही हो, सिड। यह बेवकूफ़ी थी।
मुझे माफ़ कर दो।
तुम मेरे कपड़े धो सकती हो।
मुझे पता है तुम केवल मदद करना चाहते थे पर यह कोई समझदारी का काम नहीं था।
जो कि तुम्हारी ग़लती नहीं है, चूँकि तुम्हारे पास दिमाग़ नहीं है।
अरे, देखो।
मुझे नहीं देखना। तुम उसे बस बंद कर दो।
पर मुझे कुछ नज़र आ रहा है।
वह तीखी चीज़ के पास छोटा सा आदमी।
तुम्हारा मतलब शतरंज के मोहरे?
मैंने ऐसी एक चीज़ लाइब्रेरी में देखी थी।
तीन जगहें, तीन शतरंज के मोहरे।
और अगर वह वाला लाइब्रेरी में है तो...
स्केअरक्रो!
मैं अपने शब्द वापस लेती हूँ। तुम बहुत बुद्धिमान हो।
मैं हूँ?
शतरंज के मोहरे? उसका मेरे दिल से क्या सरोकार?
जादूगर के काम करने के तरीके रहस्यमयी हैं।
ठीक है। चलो फिर चलें!
आज रात नहीं जा सकता। कल चलेंगे।
दरअसल, रुको। मैं कल भी नहीं जा सकता।
तुमने मेरे डैडी की बात सुनी। मुझे अपने भाई का ध्यान रखना है।
तो उसे साथ ले आओ।
बच्चों को अपने बड़े, ज़्यादा मज़ेदार भाई के साथ समय बिताना अच्छा लगता है।
सच है पर... पता नहीं। -ज़्यादा समय नहीं लगेगा।
फिर बाद में तुम उसके साथ पार्क चले जाना। मान जाओ। दोनों काम हो जाएँगे।
इससे कोई नुकसान होना तो नहीं चाहिए।
तुम लाइब्रेरियन का ध्यान बँटाओ, मैं शतरंज का मोहरा उठाता हूँ।
क्या?
तुम लाइब्रेरियन का ध्यान बँटाओ, मैं शतरंज का मोहरा उठाता हूँ।
तुम्हें धीरे बोलने की ज़रूरत नहीं है।
हाँ। बस कह रहा था कि तुम लाइब्रेरियन का ध्यान बँटाओ,
मैं शतरंज का मोहरा उठाता हूँ।
ठीक है।
पिछली बार जब मैं आया था, शायद मेरा स्कार्फ़ यहाँ छूट गया।
क्या मैं खोया-पाया चीज़ों में ढूँढ लूँ?
देख लो।
कोई शतरंज का मोहरा नहीं?
ख़ैर, उसे इसी कमरे में कहीं होना चाहिए।
क्या वह कुत्ता मेरी ओर देख रहा है?
मुझे लगा केवल तुम और तुम्हारे दोस्त मुझे देख सकते हैं।
समीर! -काउबॉय!
सब ठीक है। सब ठीक है।
वह कुत्ता तुम्हें कुछ नहीं करेगा। सब ठीक है।
आओ बैठें। सब ठीक है।
तुम ठीक हो, इदरिस? सब ठीक है। सब ठीक है।
सब ठीक है।
हमने सब जगह देख लिया है।
एक जिम में तुम शतरंज का मोहरा कहाँ छिपाओगे?
मैं नहीं छिपाऊँगा।
वहाँ! प्रशिक्षक ने कहा था ओलीवर चढ़ने वाली दीवार पर अभ्यास करता था।
शायद उसने उसे उसके ऊपर छुपाया हो।
ख़ैर, शुभकामनाएँ।
रुको! तुम कहाँ जा रहे हो?
मैं थोड़ी कसरत करता हूँ। ढूँढने में ज़्यादा मेहनत मत करना।
तुम्हें वहाँ ऊपर चढ़ कर देखना होगा।
मैं क्यों चढ़ूँ?
क्योंकि तुम एक विशाल शेर हो जिसे कोई नहीं देख सकता।
तुम्हें ऊपर पहुँचने में तीन सेकंड लगेंगे।
नहीं। मुझे ऊँचाईयों से डर लगता है।
नमस्ते। पता नहीं आपको मैं याद हूँ या नहीं।
याद हो।
अच्छा। तो, फिर से हैलो।
ख़ैर, मुझे पूछना था क्या आप मेरे लिए एक किताब ढूँढ देंगे?
नाम?
उसका नाम है "बड़े लाल चश्मे वाली लड़की।"
मैंने कभी इस किताब का नाम सुना नहीं है पर...
चार्ली, देखो। मुझे मिल गया।
चलो। चलते हैं।
क्या कहा?
माफ़ कीजिए। आराम से देखिए।
धन्यवाद।
मुझे अभी याद आया वह किताब मेरे पास घर में है। इसके लिए माफ़ करना।
वह कुत्ता मुझे काटने वाला था।
नहीं, वह मुझे काटने वाला था।
मुझे पता है वह डरावना था।
शायद वह कुत्ता भी डरा हुआ था और इसीलिए वह भौंकने लगा।
चलो, इदरिस। चलो पार्क में चलें।
समीर, तुम ऐसे नहीं जा सकते। हमें वह शतरंज का मोहरा ढूँढना है।
काउबॉय के लिए मैं माफ़ी माँगता हूँ।
वह कभी नहीं भौंकता।
क्या तुम उसे कुछ खाने को देना चाहोगे? -नहीं, धन्यवाद।
मैं तुम्हें दिखाता हूँ यह असल में कितना प्यारा है।
देखा? यह इतना बुरा नहीं है।
समीर, देखो। यह कुत्ते के बिस्तर में था।
बेशक़। इसने कहा था, "ओलीवर हमेशा काउबॉय के लिए कुछ लाता था।"
इधर आओ। बैठो।
तुम कर क्या रहे हो?
शह।
धन्यवाद। -मुझे सच में अफ़सोस है!
पता नहीं इसे हुआ क्या है!
निया, मुझे माफ़ कर दो।
मुझे तुम्हारे लिए दीवार पर चढ़ना चाहिए था।
वह वही है।
कौन?
वह महिला जिसने मुझ पर चोरी का इल्ज़ाम लगाया था।
निया, यह वह नहीं है।
हमने कर लिया!
यह कितना रोमांचक है।
यह रोमांचक नहीं है क्या?
तुम ठीक हो, निया? -ठीक हूँ।
अच्छा।
समीर?
दरअसल मुझे बहुत बुरा लग रहा है।
मेरे भाई को बहुत भयंकर सपने आते हैं
और अब जब उसकी हालत सुधरने लगी थी
मैं उसे इस रहस्य के काम के लिए साथ ले आया।
अब वह एक कुत्ते से बहुत ज़्यादा डर गया है।
उसे इस सब पर क़ाबू पाना होगा!
बुरा न मानना, पर तुम्हें उससे फालतू लाड़ बंद करने चाहिए।
वह एक बच्चा है!
तुम्हारी बात कभी सुननी ही नहीं चाहिए थी।
मेरा जाना ज़रूरी है।
अभी? हम आख़िरकार आगे बढ़ने लगे हैं।
मुझे अफ़सोस है। पर मेरे लिए मेरा भाई सबसे पहले आता है।
शुभकामनाएँ। -समीर, मान जाओ।
उसे जाने दो।
उसे अपने भाई की चिंता हो रही है।
ख़ैर, मैं बेरहम नहीं लगना चाहती
पर अब जब हमें शतरंज के मोहरे मिल गए हैं, हमें उन्हें जादूगर के पास नहीं लेकर जाना चाहिए?
शायद अब वह सामने आ जाएगा।
और हमारी इच्छाएँ पूरी कर देगा। आ जाओ!
यह कहीं ज़्यादा आसान होता अगर ओलीवर ज़िंदा होता।
अब क्या करें?
ओ महान और शक्तिशाली जादूगर, हम आपके शतरंज के मोहरे ले आए हैं।
कृपया हमें बताइए हमें क्या करना है।
"न्याय प्राप्त करो।"
इसका क्या मतलब है?
इससे मुझे सैक्टर 371 याद आ गई।
वह मेरी पसंदीदा आरपीजी है।
विभिन्न पात्र बनने वाली गेम?
अच्छा।
ख़ैर, उसमें तुम्हें कुछ मिशन पूरे करने होते हैं और समस्या सुलझाने को इस तरह कुछ चीज़ें दी जाती हैं।
और फिर तुम इनका इस्तेमाल करके छिपे दरवाज़े खोलते हो या गुप्त कमरे प्रकट करते हो
और अगले स्तर तक पहुँचते हो।
पर यह कोई गेम नहीं है।
एक तरह से है।
वह देखो! न्याय का तराज़ू।
पर यह तो ऊँचे-नीचे हैं। ओह, नहीं। ये तो टूटे हुए हैं।
देखा, तभी तुम चौकन्ना रहना नहीं छोड़ सकते।
शायद जान-बूझ कर इन्हें ऊँचा-नीचा रखा गया है।
न्याय प्राप्त करने के लिए, हमें इन्हें संतुलित करना होगा।
वाह, निया, कमाल कर दिया।
शानदार।
क्या है यह? -यह एक यूएसबी ड्राइव है।
बेशक़। और यह क्या करती है?
मेरा मतलब, मुझे पता है पर स्केअरक्रो के लिए बता दो।
यह कम्प्यूटर पर चलती है। इसमें फ़ाइल्स होती हैं।
दिलचस्प चीज़ है।
पर जादूगर कहाँ है?
पता है, स्केअरक्रो, यह तुमने अब तक की सबसे ज़्यादा समझदारी की बात कही है।
तुम क्या कर रही हो? -इसे वापस दो।
नहीं, तुम लोग हमसे झूठ बोल रहे हो और मुझे सच जानना है।
यह ओलीवर, जिसका यह दफ़्तर है... वह मर चुका है।
और इन्होंने हमसे यह छिपा कर रखा है। -नहीं! जादूगर मर चुका है?
रुको, क्या जादूगर मर सकते हैं?
वह जादूगर नहीं है। यह बस इनकी बनाई हुई एक कहानी है।
मुझे यक़ीन नहीं हो रहा। तुमने हमें धोखा दिया?
तुमने यह क्यों किया?
तुम समझ नहीं रहे हो।
कृपया, हमें बस यूएसबी ड्राइव दे दो और हम तुम्हें सब समझा देंगे।
तुम्हें यह नहीं मिलेगी।
तुम बहुत बड़ी ग़लती कर रही हो।
ग़लती तो तुम लोगों ने की है।
उपशीर्षक अनुवादक: मृणाल अग्रवाल